AVTALE OM GJENSIDIG BRUK AV GEODATA

# 1. Parter

Rettighetshaver, FKB-data: Nn kommune, på vegne av Geovekst-partene i kommunen.

Rettighetshaver, STI-data: Nn orienteringslag

# 2. Dataleveransen

Nn kommune gir Nn orienteringslag tilgang til eksisterende FKB-data inkl. detaljerte høydedata som grunnlag for utarbeidelse av orienteringskart.

Nn orienteringslag synfarer kartdataene i marka for å legge inn alle stier m.m. (STI-data) i sine orienteringskart. Andre data som registreres kan være kulturminner. Disse dataene kan Nn kommune få overført for ajourføring av FKB-dataene. Dataene skal leveres digitalt.

# 3. Brukers rettigheter

Nn orienteringslag erverver disposisjonrett til FKB-dataene som grunnlag for produksjon av orienteringskart. STI-dataene utleveres av Nn orienteringslag til Nn kommune for ajourføring av FKB-dataene og gir Nn kommune fulle rettigheter, men Nn kommune kan ikke trykke og utgi orienteringskart.

# 4. Økonomi

Avtalen innbærer ingen økonomiske oppgjør. Det forutsettes at utveksling av data, som beskrevet, er til felles nytte og at begge parter har positivt utbytte av dette. Første avtaleår er 20xx.

# 5. Mislighold av avtale

Ved mislighold av avtalen, vil partene bli stilt økonomisk ansvarlig for dette ovenfor aktuell rettighetshaver. Eksempelvis dersom dataene blir spredd utover det den ervervede rettighet gir mulighet til, vil det bli fakturert for differansen mellom ervervede rettigheter og den virkelige bruk.

# 6. Tvist om avtalen

Rettsforholdet mellom avtalens parter reguleres av inngåtte avtaler og norsk rett. Tvist mellom partene om tolkning eller rettsvirkninger av avtalen søkes løst ved forhandlinger. Dersom slike forhandlinger ikke fører fram innen 60 dager, kan hver av partene kreve saken avgjort ved voldgift i overensstemmelse med lov om rettergangsmåten av 13. august 1915 nr. 6 kap. 32

# 7. Undertegning av avtalen

Denne avtale undertegnes av begge parter i to eksemplarer, hvorav partene beholder hvert sitt eksemplar.

---------------------------------------------------------------------------

Dato Nn kommune

---------------------------------------------------------------------------

Dato Nn orienteringslag